ডোনাল্ড ওকনর
ডোনাল্ড ডেভিড ডিক্সন রোনাল্ড ওকনর (ইংরেজি: Donald David Dixon Ronald O’Connor; ২৮ আগস্ট ১৯২৫ – ২৭ সেপ্টেম্বর ২০০৩) ছিলেন একজন মার্কিন নৃত্যশিল্পী, গায়ক ও অভিনেতা। তিনি গ্লোরিয়া জিন, পেগি রায়ান ও ফ্রান্সিস দ্য টকিং মিউলের সাথে কয়েকটি চলচ্চিত্রে অভিনয় করে খ্যাতি অর্জন করেন। তিনি সিঙিন ইন দ্য রেইন (১৯৫২) চলচ্চিত্রে কসমো ব্রাউন চরিত্রে অভিনয়ের জন্য সর্বাধিক পরিচিত। এই কাজের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন।